CELEX: 32022D0302(01)
Language: bg
Date: 2022-02-24 00:00:00
Title: Решение на Съвета от 24 февруари 2022 година за приемане на позицията на Съвета по проект за коригиращ бюджет № 1 на Европейския съюз за финансовата 2022 година 2022/C 102/03

2.3.2022   
               
               
                  BG
               
               
                  Официален вестник на Европейския съюз
               
               
                  C 102/3
               
            
         РЕШЕНИЕ НА СЪВЕТА
         от 24 февруари 2022 година
         за приемане на позицията на Съвета по проект за коригиращ бюджет № 1 на Европейския съюз за финансовата 2022 година
         (2022/C 102/03)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
         като взе предвид Регламент (ЕС, Евратом) 2018/1046 на Европейския парламент и на Съвета от 18 юли 2018 г. за финансовите правила, приложими за общия бюджет на Съюза, и за изменение на регламенти (ЕС) № 1296/2013, (ЕС) № 1301/2013, (ЕС) № 1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014, (ЕС) № 283/2014 и Решение № 541/2014/ЕС, и за отмяна на Регламент (ЕС, Евратом) № 966/2012 (1), и по-специално член 44 от него,
         като има предвид, че:
         
                     —
                  
                  
                     бюджетът на Съюза за финансовата 2022 година беше окончателно приет на 24 ноември 2021 г. (2);
                  
               
                     —
                  
                  
                     на 28 януари 2022 г. Комисията представи предложение, съдържащо проект за коригиращ бюджет № 1 към общия бюджет за финансовата 2022 г.;
                  
               
                     —
                  
                  
                     приемането на съобщението относно адаптирането на многогодишната финансова рамка и приемането на настоящия коригиращ бюджет № 1 към общия бюджет за 2022 г. са необходимо условие за изпълнението през 2022 г. на всички програми, които не бяха приети през 2021 г., чрез извършването на първата част от бюджетните задължения и плащането на предварително финансиране по тези програми. Всички 27 държави членки участват в това препрограмиране. Съветът трябва да пристъпи незабавно към приемането на позицията си по проекта за коригиращ бюджет № 1 към общия бюджет за 2022 г., което ще даде възможност да се избегнат по-нататъшни забавяния в изпълнението на програмите. Поради това е оправдано да се предвиди изключение от осемседмичния срок по член 4 от Протокол № 1 относно ролята на националните парламенти в Европейския съюз, приложен към Договора за Европейския съюз, Договора за функционирането на Европейския съюз и Договора за създаване на Европейската общност за атомна енергия.
                  
               РЕШИ:
         
            Член единствен
            Позицията на Съвета по проекта за коригиращ бюджет № 1 на Европейския съюз за финансовата 2022 година беше приета на 24 февруари 2022 г.
            Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/.
         
         
            Съставено в Брюксел на 24 февруари 2022 година.
            
               
                  За Съвета
               
               
                  Председател
               
               A. PANNIER-RUNACHER
            
         
         
            (1)  ОВ L 193, 30.7.2018 г., стр. 1.
         
            (2)  ОВ L 45, 24.2.2022 г., стр. 1.